Kepa Arrizabalaga. Kepa Arrizabalaga Revuelta (3-oktyabr 1994-yil) – Ispaniyalik professional futbolchi, Kepa hozirda La Ligada Real Madrid jamoasi tarkibida darvozabon sifatida oʻynab kelayotgan, Real Madrid tarkibiga ijara sifatida Chelsea jamoasidan olingan. Arrizabalaga oʻzining katta jamoalardagi karyerasini Athletic Bilbao jamoasida boshlagan. U Baskonya tarkibida oʻynagan va 2011–2016-yillar orasida Ponferradina va Real Valladolidga ketma-ket ijara oʻyinchi sifatida oʻtgan. Keyin Bilbaoga qaytdi, ammo 2018-yilda Kepa Chelseaga 80 million yevro (72 million funt sterling) evaziga oʻtdi, bu narx oʻsha paytda qimmat transferlardan biri hisoblangan. Bu jamoada futbolchi UEFA Yevropa ligasi, UEFA chempionlar ligasi va UEFA Superkupasini oʻz jamoasi tarkibida qo'lga kiritgan. Arrizabalaga 2012-yilgi Yevropa chempionatini Ispaniyaning 19 yoshlilar terma jamoasi tarkibida qoʻlga kiritgan. U 2017-yilda Ispaniya terma jamoasida birinchi debyut oʻyinini oʻtkazgan va 2018-yilgi jahon chempionatida Milliy terma jamoa safida qatnashgan, ammo biror marta ham oʻyinga tushirilmagan. Klubdagi faoliyati. Atletik Bilbao. Arrizabalaga Biska Ondarroa shahrida tavallud topgan. Arrizabalaga 2004-yilda Lezama Athletic Bilbao yoshlar jamoasi tarkibiga qoʻshilgan. U 2012-yil yanvar oyida Baskonya jamoasida Tercera Divisiónda oʻzining birinchi debyut oʻyinini oʻtkazgan. 5-may 2012-yilda Arrizabalagani Getafega qarshi La Liga oʻyinida asosiy tarkibga chaqirilib, lekin San Mamés stadionda boʻlib oʻtgan oʻyinda oʻyinga tushirilmagan oʻyin esa 0-0 hisobida yakunlangan. U iyul oyida mavsumdan oldin ham chaqirilib, 23-sentyabr kuni Malagaga qarshi oʻyinda ham zahirada qoldirligan. Arrizabalaga oʻyinda jarohatlangani sababli Jon Ander Serantes oʻyinchi oʻrnini qoplash uchun 2013-yil yanvar oyida Bilbaoning zahira jamoasiga oʻtkazilgan. U zahira jamoada 2013-yil 16-fevral kuni debyut o'yinini o'tkizgan va Segunda División B-da Logroñés jamoasi ustidan 1:0 hisobida gʻalaba qozongan. 3-mart kuni jamoa Amorebieta ustidan 3-1 hisobida gʻalaba qozongan. Arrizabalaga aprel oyida pubalgiya kasalligiga chalingan va sentyabr oyida maydonga qaytgan.